cyanic-selkie/wikianc huggingface dataset:
Όθων Σταθάτος
Ο Σταθάτος ως ευεργέτης
Στη συνέχεια ίδρυσε το «Άθλον Όθωνος Α. Σταθάτου» με πρόεδρο τον αστρονόμο, καθηγητή Πανεπιστημίου Δημήτριο Αιγινήτη. Σκοπός του ιδρύματος ήταν να παρέχει υποτροφίες σε επιστήμονες και καλλιτέχνες και ιδιαίτερα σε εκπαιδευτικούς που επιθυμούσαν να μετεκπαιδευτούν σε πανεπιστήμια και σχολές του εξωτερικού.
Ο Όθωνας στη διαθήκη που συνέταξε το 1922 άφηνε γενικό κληρονόμο της περιουσίας του τη σύζυγό του Αθηνά.
Το υπόλοιπο της περιουσίας του έδωσε εντολή να κατατεθεί στην Εθνική Τράπεζα ανατοκιζόμενο, έτσι ώστε να χρησιμοποιηθεί για τη φροντίδα των φτωχών οικογενειών.
Πηγές
« Όθων Σταθάτος / Otho Stathatos»] στο ΑΡΧΕΙΑ ΟΙΚΟΓΕΝΕΙΑΣ ΑΠΟΓΟΝΩΝ ΤΟΥ ΑΝΤΩΝΙΟΥ Δ. ΣΤΑΘΑΤΟΥ ΕΞ ΙΘΑΚΗΣ (1809-1893)
Κατηγορία:Έλληνες ευεργέτες
Α΄ Εθνική κατηγορία ποδοσφαίρου σάλας ανδρών Ελλάδας 2004-2005
Το πρωτάθλημα ποδοσφαίρου σάλας για την αγωνιστική περίοδο 2004–05 ήταν το 8ο στην ιστορία του θεσμού και το πέμπτο που διεξήχθη ως ενιαία Α' Εθνική. Έγινε με τη συμμετοχή δέκα ομάδων. Ήταν προγραμματισμένο να διεξαχθεί σε δύο φάσεις, την κανονική περίοδο και τα πλέι οφ, τα οποία όμως ματαιώθηκαν κι έτσι δεν αναδείχθηκε πρωταθλητής. Στη Β' Εθνική υποβιβάστηκαν Αίας Παλλήνης και Γέρακας.
Βαθμολογία
* Οι Αθήνα 90, Πλάτων, Δίας, Δούκας, Εθνικός Αστέρας και Ηνίοχος έχουν ποινή αφαίρεσης 2 βαθμών, καθώς απείχαν από τα πλέι οφ της περιόδου 2003-04, με συνέπεια το πρωτάθλημα να μην ολοκληρωθεί.
** Ο Κόσμος Β.Π. έχει ποινή αφαίρεσης 1 βαθμού, καθώς δεν αγωνίστηκε σε παιχνίδι κυπέλλου την περίοδο 2003-04.
Play off
Στα play off προκρίθηκαν οι τέσσερεις πρώτες ομάδες της κανονικής περιόδου. Οι ημιτελικοί αλλά και ο τελικός θα κρίνονταν σε μονούς αγώνες. Τελικά τα πλέι οφ ματαιώθηκαν και δεν αναδείχθηκε πρωταθλητής για την περίοδο 2004-05.
Εξωτερικοί σύνδεσμοι
Α' Εθνική 2005 Κατηγορία:Εγχώρια ποδοσφαιρικά πρωταθλήματα 2004-2005 Κατηγορία:Α' Εθνική κατηγορία ποδοσφαίρου σάλας ανδρών Ελλάδας
Φράνσις φαν Μποσσάουτ
Βιογραφία
Πιστεύεται ότι κατοικούσε στη Ρώμη μεταξύ περίπου 1655 και 1680. Υποτίθεται ότι συνδέθηκε κυρίως με τον κύκλο των φοιτητών της ακαδημίας της Φλωρεντίας. Το Γραφείο της Τέχνης της Γλυπτικής αναφέρει ότι στη Ρώμη έγινε μέλος του Bentvueghels, μιας ένωσης κυρίως Ολλανδών και Φλαμανδών καλλιτεχνών που εργάζονται στη Ρώμη. Ήταν συνηθισμένο για τους Bentvueghels να υιοθετούν ελκυστικό ψευδώνυμο. Ο φαν Μποσσάουτ λέγεται ότι έχει υιοθετήσει το ψευδώνυμο "Waarnemer" (παρατηρητής), επειδή "παρατήρησε τα όμορφα γλυπτά και τα έκανε δικά του". Ωστόσο, αυτό το όνομα δεν εμφανίζεται στις λίστες των ψευδωνύμων των Bentveughels που είναι γνωστά επί του παρόντος. Κατά τη διάρκεια της διαμονής του στη Ρώμη λέγεται ότι δημιούργησε πολλά αντίγραφα αρχαίων αγαλμάτων.
Γύρω στο 1680 έφυγε από τη Ρώμη και ταξίδεψε με τη συντροφιά του Ολλανδού ζωγράφου Μποναβεντούρα φαν Όφερμπεκε (Bonaventura van Overbeke). Εγκαταστάθηκε στο Άμστερνταμ όπου φαίνεται να ήταν σε επαφή με τον νεαρό γλύπτη Γιοχάννες Έμπελερ (Johannes Ebbelaer) (περ. 1666-1706). Δύο κατάλογοι δημοπρασιών αναφέρουν γλυπτά που ξεκίνησαν από τον φαν Μποσσάουτ και ολοκληρώθηκαν από τον Έμπελερ. Ο Έμπελερ άφησε επίσης στη διαθήκη του ένα «άγαλμα του Άρη και ένα άγαλμα του Χριστού, φτιαγμένα από τον αείμνηστο κ. Φράνσις και ένα γλυπτό άγαλμα του Άτλαντα»
Έργο
Η πλειονότητα του έργου του αποτελείται από γλυπτά σε ελεφαντόδοντο, κυρίως μικρά ανάγλυφα. Δημιούργησε, επίσης, έργα σε ξύλο και τερακότα, από τα οποία διασώζονται μόνο λίγα δείγματα. Τα θέματά του είναι βιβλικές ιστορίες, μυθολογικές σκηνές, ιστορικά, αλληγορίες και πορτρέτα. αριστερά|μικρογραφία|373x373εσ| Ερμής, Ιώ και Άργος Έχοντας επηρεαστεί από τη μακρά παραμονή του στην Ιταλία, το έργο του ξεχωρίζει για την άπειρη τρυφερότητα που δίνεται στα θέματα του. Δείχνει επίσης μια τάση στον κλασικισμό, πιθανότατα λόγω της επήρειάς του κατά τη διάρκεια της παραμονής του στη Ρώμη από τις αρχαίες ιταλικές τέχνες και τους σύγχρονους γλύπτες όπως ο Φλαμανδός Φρανσουά Νυκενουά και οι Ιταλοί γλύπτες Τζάν Λορέντσο Μπερνίνι και Αλεσσάντρο Αλγκάρντι. Δείχνει επίσης ότι είχε απορροφήσει τον μπαρόκ κλασικισμό των γλύπτων που δραστηριοποιούνταν στις Βερσαλλίες. Σε ορισμένα από τα έργα του, αντανακλά επίσης την επήρειά του από τη γλυπτική του φλαμανδικού μπαρόκ, όπως την ασκούσαν οι Φλαμανδοί γλύπτες Άρτους Κουελλίνους ο νεότερος (Artus Quellinus the Younger), και Ρομπάουτ Φερχούλστ (Rombout Verhulst) που δραστηριοποιήθηκαν για μεγάλο χρονικό διάστημα στο Άμστερνταμ όπου δημιούργησαν σημαντικά έργα. Αυτή η δυναμική ευχαρίστηση μπορεί να φανεί σε έργα όπως η Αφροδίτη και ο Άδωνις. (Ρέικσμουζεουμ, Άμστερνταμ).
Τα γλυπτά μικρής κλίμακας του φαν Μποσσάουτ είχαν ως αποτέλεσμα να δημιουργηθούν αντίγραφα και παραλλαγές διάσημων αριστουργημάτων από την Αρχαιότητα έως τη Βόρεια Ευρώπη. Η Flora και η Αφροδίτη και ο Έρως, για παράδειγμα, βασίζονται σε σημαντικά κλασικά γλυπτά. Τα πρώτα του ανάγλυφα που δημιουργήθηκαν στην Ιταλία, όπως ο Ερμής, η Ιώ και ο Άργος ( Liebieghaus, Φρανκφούρτη) και το κρεμαστό Το μαρτύριο του Μαρσύα (Πινακοθήκη του Οντάριο) πιθανώς δημιουργήθηκαν ενώ εργαζόταν κοντά με τον Μπαλτάζαρ Περμόζερ, ο οποίος δημιούργησε παρόμοια, αλλά λιγότερο λεπτά γλυπτά έργα περίπου την ίδια εποχή στην Ιταλία. Η απαγωγή των Σαβίνων γυναικών ( Liebieghaus, Φρανκφούρτη) έλκει την έμπευσή της από έργο με το ίδιο θέμα του Πιέτρο ντα Κορτόνα (Μουσεία του Καπιτωλίου, Ρώμη). Η κρίση του Σολομώντα είναι εμπνευσμένη από τοιχογραφία του ντα Κορτόνα στο Παλάτσο Μεττέι (Palazzo Mattei) της Ρώμης. Τα μετέπειτα ανάγλυφα του, όπως η Αλληγορία της Μουσικής (Ρέικσμουζεουμ, Άμστερνταμ), που είναι τμήμα μιας σειράς αλληγοριών από τη γλυπτική και την ποίηση, σχεδιάζονται μνημειωδώς και σηματοδοτούνται από νέα νηφαλιότητα. μικρογραφία|340x340εσ| Η σφαγή των αθώων Τα έργα του ήταν δημοφιλή σε συλλέκτες κλασικών γλυπτών και καλλιτεχνών, που αντέγραψαν τα γλυπτά και ενσωμάτωσαν συνθέσεις και μοτίβα στους πίνακες τους. Ειδικά τα χαρακτικά των έργων του, που δημοσιεύτηκαν στο "Γραφείο της Τέχνης της Γλυπτικής" του Πόολ, σε σχέδια του Χράατ, χρησίμευσαν ως μοντέλα καλλιτεχνών μέχρι τον 18ο αιώνα. Ο Χράατ πιθανώς άρχισε να σχεδιάζει σύμφωνα με τα γλυπτά του φαν Μποσσάουτ τη δεκαετία του 1680. Φαίνεται πιθανό ότι ήταν σε άμεση επαφή με τον φαν Μποσσάουτ. Ο ζωγράφος Νικολάας Φερκόλιε (Nicolaas Verkolje) εμπνεύστηκε επίσης από τα σχέδια του Χράατ που έγιναν από έργα του φαν Μποσσάουτ και ενσωμάτωσε τα μοτίβα του φαν Μποσσάουτ σε τέσσερις πίνακες. Η απαγωγή της Περσεφόνης, για παράδειγμα, βασίζεται στο ανάγλυφο που παριστά την απαγωγή των Σαβίνων γυναικών του φαν Μποσσάουτ. Ο Ολλανδός ζωγράφος Βίλλεμ φαν Μίρις (Willem van Mieris, 1662-1747) έκανε μια σειρά σχεδίων σύμφωνα με αγάλματα του φαν Μποσσάουτ και δημιούργησε στάσεις και χειρονομίες γυναικείων μορφών στους ιστορικούς του πίνακες από τα μοτίβα του φαν Μποσσάουτ. Αυτό συμβαίνει, για παράδειγμα, στην εικόνα του Οδυσσέα στο έργο του φαν Μίρις η Κίρκη ικετεύει το έλεος του Οδυσσέα (περ. 1700, παλαιότερα στη Συλλογή Sør Rusche), η οποία μοιάζει πολύ με τη στάση, τη χειρονομία και την έκφραση με τον Άρη από τον φαν Μποσσάουτ ( Ρέικσμουζεουμ, Άμστερνταμ).
Εξωτερικοί σύνδεσμοι
Κατηγορία:Φλαμανδοί γλύπτες
Μύρων (τύραννος)
Ο Μύρωνας ο Σικυώνιος (7ος αιώνας π.Χ.), ήταν τύραννος της Σικυώνας και ολυμπιονίκης στο ιππικό αγώνισμα του τέθριππου στους 33ους (648 π.Χ.) ολυμπιακούς αγώνες της αρχαιότητας.
Βιογραφικό
Ήταν ένας από τους πρώτους Έλληνες ηγεμόνες οι οποίοι επιδίωξαν να αποκτήσουν τη δόξα της νίκης στους Ολυμπιακούς αγώνες προκειμένου να ενισχύσουν τη δημοφιλία τους, ενώ ο ιστορικός του 2ου αιώνα μ.Χ. Παυσανίας αναφέρει πως μετά τη νίκη του ο Μύρωνας εγκατέστησε το θησαυροφυλάκιο της Σικυώνας στην Ολυμπία. Ο Παυσανίας επίσης αναφέρει πως είχε αντικρίσει στο θησαυροφυλάκιο αυτό, το κατασκευασμένο από ελεφαντόδοντο κέρας της Αμάλθειας το οποίο είχε προσφέρει ο ηγεμόνας της Καλλίπολης, Μιλτιάδης ο Πρεσβύτερος.
Ο Μύρων ήταν επίσης ο πατέρας του μετέπειτα τυράννου Αριστώνυμου, παππούς του τυράννου Κλεισθένη, και πρόγονος του πολιτικού Κλεισθένη του Αθηναίου.
Σύμφωνα με τον Παυσανία
Παυσανίας -Ἑλλάδος περιήγησις -Ἠλιακῶν Β 6.19.1 -.2
'''ἔστι δὲ λίθου πωρίνου κρηπὶς ἐν τῇ Ἄλτει πρὸς ἄρκτον τοῦ Ἡραίου, κατὰ νώτου δὲ αὐτῆς παρήκει τὸ Κρόνιον: ἐπὶ ταύτης τῆς κρηπῖδός εἰσιν οἱ θησαυροί, καθὰ δὴ καὶ ἐν Δελφοῖς Ἑλλήνων τινὲς ἐποίησαν τῷ Ἀπόλλωνι θησαυρούς. ἔστι δὲ θησαυρὸς ἐν Ὀλυμπίᾳ Σικυωνίων καλούμενος, Μύρωνος δὲ ἀνάθημα τυραννήσαντος Σικυωνίων: '''[2] τοῦτον ᾠκοδόμησεν ὁ Μύρων νικήσας ἅρματι τὴν τρίτην καὶ τριακοστὴν Ὀλυμπιάδα. ἐν δὲ τῷ θησαυρῷ καὶ θαλάμους δύο ἐποίησε, τὸν μὲν Δώριον, τὸν δὲ ἐργασίας τῆς Ἰώνων. χαλκοῦ μὲν δὴ αὐτοὺς ἑώρων εἰργασμένους: εἰ δὲ καὶ Ταρτήσσιος χαλκὸς λόγῳ τῷ Ἠλείων ἐστίν, οὐκ οἶδα.
''Υπάρχει κρηπίδωμα από πωρόλιθο στην Άλτη βόρεια του Ηραίου και στο πίσω μέρος αυτού  του κρηπιδώματος βρίσκεται το Κρόνιο. Στο κρηπίδωμα είναι στημένοι οι θησαυροί όπως εκείνοι που έχουν χτίσει μερικοί  Έλληνες για τον Απόλλωνα στους Δελφούς. Στην Ολυμπία υπάρχει ο θησαυρός των Σικυωνίων, αφιέρωμα του Μύρωνα, τυράννου της Σικυώνας. ''2. Το έχτισε όταν νίκησε σε αρματοδρομία στην τριακοστή τρίτη ολυμπιάδα. Σ' αυτό τον θησαυρό έφτιαξε δύο θαλάμους, ένα Δωρικό καὶ ένα Ιωνικό. Είδα ότι ναι φτιαγμένοι από χαλκό, αλλά δεν γνωρίζω αν ο χαλκός ήταν από την Ταρτησσό, όπως λένε οι Ηλείοι.
Λίμνη Παρισάν
thumb|255px|Η Λίμνη Παρισάν Η Λίμνη Παρισάν (περσ. دریاچه پریشان) είναι η μεγαλύτερη λίμνη γλυκού νερού στο Ιράν. Βρίσκεται στο Διαμέρισμα Τζερέχ και Μπαλαντέχ της Επαρχίας Φαρς, προς τα νότια της χώρας, και έχει μέγιστη έκταση 48 τετραγωνικά χιλιόμετρα.
Γεωγραφικά και υδρολογικά δεδομένα
Η Παρισάν κείται σε ευθύγραμμη κοιλάδα, που έχει διεύθυνση βορειοδυτικά-νοτιοανατολικά. Η λίμνη βρίσκεται σε γεωγραφικές συντεταγμένες 29°31΄30΄΄ Βόρειο πλάτος και 51°48΄11΄΄ Ανατολικό μήκος. Το υψόμετρο της μέσης επιφάνειάς της είναι 819 μέτρα πάνω από την επιφάνεια της θάλασσας, από την οποία απέχει σε ευθεία γραμμή 94 χιλιόμετρα.
Η λίμνη δέχεται πολύ μικρή ποσότητα νερού από μικρά ποτάμια και ρυάκια, ευρισόμενη σε μια ξηρή περιοχή. Ο όγκος των νερών της είναι περίπου 144 εκατομμύρια κυβικά μέτρα.
Στο σύνολό της η λίμνη αποτελεί προστατευόμενη περιοχή, καθώς θεωρείται παγκοσμίως σημαντικός για το οικοσύστημά του υδροβιότοπος.
Η προστατευόμενη Ζώνη Αρτζάν και Παρισάν
Μία άλλη λίμνη αρκετά κοντά στην Παρισάν (ελάχιστη απόσταση 16 χιλιόμετρα σε ευθεία γραμμή) είναι η λίμνη του Αρτζάν. Η κοινή προστατευόμενη περιοχή τους ονομάζεται «Εθνικό Πάρκο του Αρζάν». Αυτή η περιοχή αποτελεί σημαντικό καταφύγιο ορνιθοπανίδας.
Το Σχέδιο «Λέων»
thumb|Παλαιά φωτογραφία λέοντα στο Ιράν από τον [[Αντουάν Σεβρούγκιν, περ. 1880]] Πριν από τον 20ό αιώνα το ασιατικό λιοντάρι ζούσε και σε αυτό, όπως και σε άλλα μέρη του σημερινού Ιράν. Σήμερα τα μόνα μέλη του υποείδους αυτού που ζουν ελεύθερα στη φύση βρίσκονται στο δάσος της Γκιρ στην Ινδία. Το 1977 υπήρξε ένα σχέδιο να μεταφερθούν ασιατικά λιοντάρια από το Γκιρ στην περιοχή, αλλά υπήρξαν διάφορα εμπόδια και έτσι το εγχείρημα δεν στέφθηκε με επιτυχία: Η περιοχή περιελάμβανε το χωριό του Αρτζάν και έχει αγροτική παραγωγή, οπότε η εισαγωγή λιονταριών θα σήμαινε την εγκατάλειψη και αγροτικής γης, με την εγκατάσταση αγροτικών οικογενειών σε άλλα μέρη. Για τον ίδιο λόγο είναι δύσκολη και η επανεισαγωγή λιονταριών από το δάσος της Γκιρ σε άλλες περιοχές της Ινδίας. Παρά τις δυσκολίες, η πρόθεση του ιρανικού κράτους να αποκαταστήσει τον πληθυσμό των ασιατικών λιονταριών του παρέμεινε και κατά τον 21ο αιώνα, οπότε τον Φεβρουάριο του 2019 απέκτησε ένα αρσενικό ασιατικό λιοντάρι, τον «Καμράν», από τον Ζωολογικό Κήπο του Μπρίστολ της Αγγλίας , ακολουθούμενο τον Ιούνιο από ένα θηλυκό ονόματι «Έιλντα» από τον Ζωολογικό Κήπο του Δουβλίνου στην Ιρλανδία, και τα εγκατέστησε στον Ζωολογικό Κήπο της Τεχεράνης, προκειμένου να αναπαραχθούν και οι απόγονοί τους να αφεθούν ελεύθερα στην περιοχή των λιμνών Αρτζάν και Παρισάν.
Αγία Άννα Αχαΐας
Η Αγία Άννα είναι οικισμός της τοπικής κοινότητας Κουνινάς, της δημοτικής ενότητας (τέως δήμου) Αιγίου, του δήμου Αιγιαλείας, της περιφερειακής ενότητας (τέως νομού) νομός Αχαΐας, στην περιφέρεια Δυτικής Ελλάδας, σύμφωνα με το πρόγραμμα Καλλικράτης. Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Αιγιαλείας του νομού Αχαΐας, στο γεωγραφικό διαμέρισμα Πελοποννήσου.
Γεωγραφία
Η Αγία Άννα είναι οικισμός στο βόρειο τμήμα του νομού Αχαΐας. Βρίσκεται στις ΒΑ. παρυφές του Παναχαϊκού όρους, νοτιοδυτικά του Αιγίου και σε μέσο σταθμικό υψόμετρο 585. Απέχει περίπου 51 χλμ. Α. της Πάτρας.
Πληθυσμός
.
Διοικητικές μεταβολές
Ο οικισμός αναγνωρίστηκε το 1940 και προσαρτήθηκε στην κοινότητα Κουνινάς του νομού Αχαΐας. Με το ΦΕΚ 224Α - 04/12/1997 αποσπάστηκε από την κοινότητα Κουνινάς και προσαρτήθηκε στον δήμο Αιγίου. Με το ΦΕΚ 87Α - 07/06/2010 αποσπάστηκε από τον δήμο Αιγίου και προσαρτήθηκε στον δήμο Αιγιαλείας.
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Αιγίου Κατηγορία:Δήμος Αιγιαλείας
Ουνμπιπέντιο
Το Ουνμπιπέντιο (Unbipentium) είναι το προσωρινό όνομα ενός υπερβαρέος χημικού στοιχείου με ατομικό αριθμό 125. Το σύμβολό του είναι το Ubp. Υπολογίζεται πως το 332Ubp είναι το πιο σταθερό του ισότοπο. Μέχρι τον Ιανουάριο του 2010 δεν έχει επιτευχθεί η σύνθεσή του.
Κατηγορία:Χημικά στοιχεία
Νεοχώρι Ωλενίας Αχαΐας
Το Νεοχώρι, γνωστότερο ως Μπινιεραίικα, είναι μικρό χωριό κοντά στους πρόποδες της Σκόλλιδος, σε υψόμετρο 260 μέτρων. Αποτελεί οικισμό της άλλοτε Κοινότητος Χαραυγής. Εγγύς του βρίσκονται τα Αμπελάκια, το Πολύλοφο (Μπράτι), το Σανταμέρι, η Ρουπακιά, τα Πηγάδια (Τζάιλο) και η Χαραυγή (Χατζούρι).
Ιστορία
Ο οικισμός είναι σχετικά πρόσφατος. Δημιουργήθηκε από κατοίκους του γειτονικού χωριού Χαραυγή και πρωτοαναφέρεται σε απογραφές το 1928. Από τότε αναφέρεται αυτοτελώς στις εθνικές απογραφές.
Από τη σύστασή του ως οικισμός και τη διοικητική αναγνώρισή του υπήχθη στην τότε κοινότητα Χατζουρίου (κατόπιν Χαραυγής) έως το 1997, που με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτήθηκε στο Δήμο Ωλενίας μέχρι το 2010 όπου και εντάχθηκε στο Δήμο Δυτικής Αχαΐας (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".
Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:
Λοιπά στοιχεία
Στο χωριό υπάρχουν τρεις ορθόδοξοι χριστιανικοί ναοί: του Αγίου Γεωργίου, της Παναγίας και ο κοιμητηριακός του Αγίου Κωνσταντίνου.
Δεν πρέπει μην συγχέεται με το ομώνυμο χωριό στην ορεινή περιοχή των Φαρρών Αχαΐας στον Ερύμανθο.
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Ωλενίας Κατηγορία:Δήμος Δυτικής Αχαΐας
Ποταμός Σαν Χουάν (Αργεντινή)
Ο ποταμός Σαν Χουάν (San Juan είναι, μαζί με τον ποταμό Χάτσαλ, ο σημαντικότερος ποταμός της επαρχίας Σαν Χουάν της Αργεντινής. Και οι δύο συμβάλλουν στο σύστημα Ντεσαγουαδέρο/Κολοράδο που καταλήγει στον Ατλαντικός Ωκεανός.
Πορεία
Ο ποταμός πηγάζει κοντά στην πόλη Καλινγάστα, στα νοτιοδυτικά της επαρχίας, από τη συμβολή τριών κύριων ποταμών: του Καλινγάστα, του Καστάνιο Βιέχο και του Ρίο ντε λος Πάτος. Αυτοί οι ποταμοί πηγάζουν σε υψόμετρο περίπου 4.000 μ. πάνω από τη μέση στάθμη της θάλασσας στα δυτικά και νοτιοδυτικά της επαρχίας.
Από την Καλινγάστα ο ποταμός ρέει προς τα ανατολικά τροφοδοτώντας τα φράγματα Λος Καρακόλες, Πούντα Νέγρα και Φράγμα Κεμπράδα ντε Ουγιούμ που βρίσκονται κοντά στην πόλη Σαν Χουάν, από όπου συνεχίζει προς τα νοτιοανατολικά δεχόμενος μερικούς ακόμη παραπόταμους, συμπεριλαμβανομένου του ποταμού Μεντόσα, για να ενωθεί αργότερα με τον ποταμό Ντεσαγουαδέρο κοντά στη Σαλίνα Πάμπα ντε λας Λάτας (ή Σαλίνα Μπερμέχο), στα κοινά σύνορα των επαρχιών Σαν Χουάν, Μεντόσα και Σαν Λουίς.
Ο ποταμός έχει μέση ροή 56 μ³/δευτ. Η διαδρομή του έχει μήκος 500 χλμ. και η λεκάνη απορροής καλύπτει έκταση 39.906 χλμ². Το φράγμα του Ουγιούμ είναι 768 μ. πάνω από τη στάθμη της θάλασσας με ταμιευτήρα που καλύπτει έκταση 32 χλμ² και όγκο περίπου 440e6 μ³.
Ο άνω ρους του ποταμού χρησιμοποιείται για υδάτινα σπορ, όπως ράφτινγκ και ψάρεμα, καθώς και για ιστιοσανίδα και κολύμπι στο φράγμα Ουγιούμ. Σε όλο του το μήκος, ο ποταμός Σαν Χουάν χρησιμοποιείται σε μεγάλο βαθμό για άρδευση.
DM
Η συντομογραφία λατινικών χαρακτήρων DM ή dm ή Dm μπορεί να αναφέρεται:
Τοξότες Ξάνθης
Οι Τοξότες είναι οικισμός του δήμου Τοπείρου στο νομό Ξάνθης. Βρίσκεται 13,9 χιλιόμετρα νοτιοδυτικά της Ξάνθης. Ο πληθυσμός του ανέρχεται σε 819 κατοίκους (2011).
Ιστορία
Ο οικισμός περί το 19ο αιώνα ονομαζόταν Όξιλαρ (Okcular) και αποτελούνταν από μουσουλμανικό πληθυσμό. Οι κάτοικοι του οικισμού ήταν καπνοκαλλιεργητές. Κατά τον Β΄ Βαλκανικό Πόλεμο, ορισμένοι κάτοικοι έφυγαν από τις εστίες τους. Έπειτα από τη Συνθήκη της Λωζάνης, στα περίχωρα του Σιδηροδρομικού Σταθμού εγκαταστάθηκαν πρόσφυγες από την Ανατολική Θράκη και 70 πρόσφυγες από τη Μικρά Ασία μετέβησαν στον οικισμό Τούζλα. Το 1923, πρόσφυγες από την ευρύτερη περιοχή της Τραπεζούντας έφτασαν στα Ίμερα. Το 1924, ο οικισμός από Όξιλαρ μετονομάστηκε σε Τοξότες. Σταδιακά οι οικισμοί Τούζλα και Ίμερα εγκαταλείφθηκαν.
Παραπομπές
Κατηγορία:Χωριά του νομού Ξάνθης Κατηγορία:Δήμος Τοπείρου
Microvision
thumb|Microvision Το Microvision είναι η πρώτη φορητή κονσόλα βιντεοπαιχνιδιών στην οποία χρησιμοποιήθηκαν εναλλασσόμενες κασέτες παιχνιδιών. Κυκλοφόρησε από την εταιρία Milton Bradley το Νοέμβριο του 1979. Το Microvision σχεδιάστηκε από τον Jay Smith, τον μηχανικό που αργότερα θα σχεδίαζε την παιχνιδομηχανή Vectrex της ίδιας εταιρίας. Το γεγονός ότι το Microvision συνδύαζε την φορητότητα με την εύκολη εναλλαγή κασετών-παιχνιδιών το οδήγησε σε μέτρια εμπορική επιτυχία, με αποτέλεσμα η Smith Engineering (η εταιρία που ίδρυσε ο Jay Smith) να εισπράξει 8 εκατομμύρια δολάρια τον πρώτο χρόνο κυκλοφορίας του συστήματος. Εν τούτοις, η μικρή ποικιλία παιχνιδιών, η μικρή οθόνη που είχε και η έλλειψη υποστήριξης του από γνωστές και καθιερωμένες εταιρίες κατασκευής ηλεκτρονικών παιχνιδιών, το οδήγησε στην απόσυρση του από την αγορά το 1981.
Βιντεοπαιχνίδια
1979 1980 1981 1982
Εξωτερικοί σύνδεσμοι
Κατηγορία:Κονσόλες βιντεοπαιχνιδιών δεύτερης γενιάς‎ Κατηγορία:Μονόχρωμες κονσόλες βιντεοπαιχνιδιών Κατηγορία:Φορητές κονσόλες βιντεοπαιχνιδιών
Πολιορκία της Τραπεζούντας (1461)
μικρογραφία|Η Τραπεζούντα το 1461 Το τελευταίο προπύργιο του βυζαντινού ελληνισμού, που δεν είχε πέσει ακόμα στα χέρια των Οθωμανών μετά την κατάκτηση και της Πελοποννήσου από το Μωάμεθ Β΄ τον Πορθητή το 1458, ήταν η Τραπεζούντα. Ο κίνδυνος για την απώλειά της ήταν άμεσος, γι’ αυτό και ο αυτοκράτορας της Δαβίδ αποφάσισε να έρθει σε συνεννοήσεις με Δυτικούς και Ανατολικούς ηγεμόνες, οι οποίες όμως δεν απέδωσαν καρπούς. Η Τραπεζούντα πολιορκήθηκε από τους Οθωμανούς επί 32 ημέρες και παραδόθηκε στις 15 Αυγούστου 1461.
Ιστορικό πλαίσιο
Όταν το 1458 πέθανε ο αυτοκράτορας της Τραπεζούντας Ιωάννης Δ΄, ο γιος και διάδοχός του Αλέξιου Ε΄ ήταν μόλις τεσσάρων ετών. Αυτό ήταν και το ιδανικό πρόσχημα για να αναλάβει τη διακυβέρνηση ο αδελφός του Ιωάννη, ο Δαβίδ. Η ισχυρή οικογένεια των Καβασιτών του Μεσοχαλδίου τον στήριξε και ο λαός τον δέχτηκε χωρίς καμία αντίσταση, γιατί θεώρησε ότι ήταν εκείνος ο ώριμος πολιτικός άνδρας που απαιτούσαν οι περιστάσεις.
Ο μεγάλος κίνδυνος που απειλούσε την Τραπεζούντα στα χρόνια του Δαβίδ ήταν ο Μωάμεθ Β΄ Πορθητής. Μόλις πέντε χρόνια πριν (1453), είχε καταλάβει την πρωτεύουσα του βυζαντινού κράτους, την Κωνσταντινούπολη, γι’ αυτό και η απειλή του τώρα ήταν περισσότερο από ορατή.
Αν και ο Δαβίδ έχει κατηγορηθεί για τον αδύναμο χαρακτήρα του και την έλλειψη πολιτικής βούλησης, ο τουρκικός κίνδυνος δεν τον άφησε αδιάφορο. Συνέχισε την πολιτική του Ιωάννη, αλλά μηχανιστικά, χωρίς την ικανότητα να προσαρμόζει την τακτική του προκατόχου του ανάλογα με τις περιστάσεις προς όφελος της αυτοκρατορίας του.
Ο Δαβίδ, στο πλαίσιο της προσπάθειας εξεύρεσης πολιτικής λύσης, κατέφυγε στην τακτική της σύναψης επιγαμιών, φέροντας εις πέρας την επιγαμία μεταξύ της ανιψιάς του Θεοδώρας (Δέσποινα Χατούν) και του μουσουλμάνου εμίρη των Ασπροπροβατάδων Ουζούν Χασάν, επιγαμία που είχε ξεκινήσει από τον πατέρα της Θεοδώρας, τον Ιωάννη Δ΄, αλλά δεν πρόλαβε να ολοκληρωθεί πριν από το θάνατό του (1458).
Η στρατιωτική συμμαχία που συνεπαγόταν ο πολιτικός αυτός γάμος αναπτέρωνε τις ελπίδες του Δαβίδ, γιατί έτσι οι λαοί από τον Καύκασο και τον Τίγρη μέχρι τα Καρπάθια και από εκεί μέχρι τα νησιά της Μεσογείου θα μπορούσαν να ενώσουν τις δυνάμεις τους εναντίον του κοινού εχθρού.
Στόχος του Δαβίδ ήταν να οργανωθεί σταυροφορία τόσο στην Ασία όσο και στην Ευρώπη. Στην Ανατολή ανανέωσε τις συμμαχίες και τις συνθήκες με τους ηγεμόνες της Ιβηρίας, της Γεωργίας, της Μιγκρελίας, της Κιλικικής Αρμενίας, με τον ηγεμόνα της Σινώπης Ισμαήλ, καθώς και με το σουλτάνο της Καραμανίας.
Στην προσπάθειά του να πείσει τη Δύση για την οργάνωση αντιπερισπασμού εναντίον των Οθωμανών στην Ουγγαρία, ο Δαβίδ απευθύνθηκε στην ισχυρή Δημοκρατία της Βενετίας, με την οποία οι Τραπεζούντιοι διατηρούσαν φιλικές σχέσεις από το 1416, στο δούκα της Βουργουνδίας Φίλιππο Γ΄ τον Καλό, καθώς και στον πάπα Πίο Β΄, στο πρόσωπο του οποίου βρήκε ένα θερμό υποστηρικτή. Ο πάπας έστειλε προσωπική επιστολή προς τους περισσότερους χριστιανούς ηγεμόνες και οργάνωσε μία εκκλησιαστική σύνοδο στη Μάντουα με σκοπό την αποστολή βοήθειας στην Τραπεζούντα.
Ως παπικός απεσταλμένος στην Τραπεζούντα έφτασε ο πατήρ Λουδοβίκος, ο οποίος ταξίδεψε στην Ιβηρία, τη Γεωργία, τη Μικρή Αρμενία και την Καραμανία για να συνασπίσει τις δυνάμεις αυτές κατά των Οθωμανών, ενώ έφτασε μέχρι το Ντιαρμπέργκ με σκοπό να συναντήσει το Χασάν. Από όλες τις δυνάμεις της Ανατολίας ο Δαβίδ μπορούσε να υπολογίζει ουσιαστικά μόνο στον Ουζούν Χασάν, ο οποίος όμως, όπως θα δούμε, σύντομα τον εγκατέλειψε.
Το 1459 ο Δαβίδ οργάνωσε στρατό 20.000 ανδρών και ναυτική δύναμη 30 πλοίων, ενώ από τη Γένουα και τη Βενετία στάλθηκε πολεμικό υλικό.
Όμως, το μοναδικό αποτέλεσμα όλων αυτών των διπλωματικών και στρατιωτικών ενεργειών ήταν να αποκτήσει ο Μωάμεθ σαφή εικόνα σχετικά με το ποιοι είναι οι φίλοι και ποιοι οι εχθροί του, για να εκδικηθεί τους τελευταίους μετά την τελική επικράτησή του.
Παρά την ισχυρή στρατιωτική του δύναμη ο Μωάμεθ ακολούθησε αρχικά το δρόμο των διπλωματικών ελιγμών. Η πρώτη του κίνηση ήταν να επιχειρήσει να αποσπάσει τον ηγεμόνα της Σινώπης Ισμαήλ από τη συμμαχία του με τους Τραπεζούντιους. Κι αυτό γιατί η Σινώπη διέθετε κατάλληλο λιμάνι για επιχείρηση εναντίον του εσωτερικού της Μικράς Ασίας κι επιπλέον η φρουρά της αποτελούνταν από 1.200 στρατιώτες και οι προμαχώνες της είχαν γύρω στα 300 τηλεβόλα. Ήταν δηλαδή η μόνη στρατιωτική βάση που θα μπορούσε να παραλύσει τις οθωμανικές δυνάμεις, γι’ αυτό και ο έλεγχός της ήταν μείζονος σημασίας για το Μωάμεθ.
Ο Ισμαήλ έστειλε πρέσβη το γιο του, ο οποίος υπέγραψε συμμαχία με το Μωάμεθ, για να καταλήξει τελικά αιχμάλωτος του και να αποτελέσει μέσο εκβιασμού προς τον ηγεμόνα της Σινώπης. Ο Ισμαήλ, μην έχοντας άλλη επιλογή, αναγκάστηκε να παραδώσει στο σουλτάνο τη Σινώπη με αντάλλαγμα τη Φιλιππούπολη και να μεταφερθεί σ’ αυτήν με μεγάλη χρηματική αποζημίωση.
Και ενώ ο οθωμανικός στόλος κατευθυνόταν από το νέο ορμητήριο, τη Σινώπη, εναντίον της Τραπεζούντας, ο στρατός ξηράς, ξεκινώντας από την ίδια αφετηρία και περνώντας από τη Σεβάστεια, συγκρούστηκε με τους Τουρκομάνους του Ουζούν Χασάν και τους συνέτριψε.
Ο Ουζούν Χασάν, πανικοβλημένος από τις πρώτες νίκες του Μωάμεθ, έστειλε πρεσβεία ζητώντας ειρήνη. Ο Μωάμεθ δέχτηκε το αίτημα με μοναδικό όρο να λύσει τη συμμαχία του με τους χριστιανούς της Τραπεζούντας, ο οποίος έγινε δεκτός.
Οι εξελίξεις ήταν τραγικές για το Δαβίδ, γιατί με τα νέα δεδομένα οι συμφωνίες που είχε πετύχει ο Ιωάννης Δ΄ ακυρώνονταν και ο ίδιος βρισκόταν τελείως εκτεθειμένος στον οθωμανικό κίνδυνο.
Πολιορκία και παράδοση της Τραπεζούντας
Ο οθωμανικός στόλος, αφού απέκλεισε κάθε δυνατότητα βοήθειας προς την Τραπεζούντα από τη Θεοδοσία και τη Γεωργία, ξεκίνησε από τη Σινώπη για να επιτεθεί στην πόλη. Όταν ο οθωμανικός στρατός αποβιβάστηκε από τα πλοία, άρχισε η λεηλασία των προαστίων της Τραπεζούντας.
Η Τραπεζούντα πολιορκούνταν επί 32 ημέρες χωρίς αποτέλεσμα. Την εξέλιξη των πραγμάτων καθόρισε η είδηση ότι τα στρατεύματα του Ουζούν Χασάν κατατροπώθηκαν από τις τουρκικές δυνάμεις και ότι ο εμίρης παραιτήθηκε από τη συμμαχία του με τους χριστιανούς ηγεμόνες.
Ουίτσιτα (Κάνσας)
Η Ουίτσιτα (αγγλικά: Wichita, Kansas) είναι η μεγαλύτερη πόλη στην αμερικανική πολιτεία Κάνσας. Σύμφωνα με την απογραφή του 2010, η Ουιστίτα είχε πληθυσμό 382.368 κατοίκων, κατατάσσοντάς την ως η 49η μεγαλύτερη πόλη των ΗΠΑ. Η μητροπολιτική περιοχή της Ουίτσιτα είχε το 2011 630.721 κατοίκους. Είναι έδρα της κομητείας Σέντγουικ.
Πολιορκία της Τραπεζούντας (1461)
Πολιορκία και παράδοση της Τραπεζούντας
Στο μεταξύ, η εμπροσθοφυλακή του τουρκικού στρατού με στρατηγό το Μαχμούτ είχε ήδη καταλάβει τη Σκυλολίμνη, ενώ ο στρατός του Μωάμεθ όδευε προς την Τραπεζούντα προσπερνώντας τα οχυρωμένα στενά της περιοχής χωρίς καμία αντίσταση.
Ουίτσιτα (Κάνσας)
Ιστορία
Η πόλη ιδρύθηκε το 1870 με την ίδρυση να οφείλεται στην επιτυχία των επιχειρηματιών που ήρθαν για να κυνηγήσουν και να συναλλαγούν με τους αυτόχθονες πληθυσμούς. Η θέση της στο μονοπάτι Τσίσχολμ έκανε τη Ουίτσιτα προορισμός για τους οδηγούς των βοοειδών που κατευθύνονταν βόρεια για να έχουν πρόσβαση στους σιδηρόδρομους και κατ'επέκταση στις αγορές των Ανατολικών Πολιτειών. Τον 20ο αιώνα, πρωτοπόροι στην αεροπλοΐα όπως ο Κλάιντ Τσέσνα, Γουόλτερ Μπιτς και Μπιλ Λίαρ άρχισαν τα σχέδια που έδωσαν στη Ουίτσιτα το προσωνύμιο Παγκόσμια Πρωτεύουσα των Αιθέρων. Οι εταιρίες κατασκευής αεροσκαφών Στίρμαν, Τσέσνα, Μούνεϊ και Μπίτσκραφτ ιδρύθηκαν όλες στην Ουίτσιτα στα τέλη του 1920 και στις αρχές του 1930. Η Τσέσνα και η Χώκερ Μπίτσκραφτ εξακολουθούν να έχουν την έδρα τους στην Ουίτσιτα σήμερα, όπως και οι Learjet και Spirit AeroSystems, ενώ τόσο η Airbus όσο και η Boeing διατηρούν εργατικό δυναμικό στην Ουίτσιτα. Η πόλη ήταν επίσης έδρα της πρώην εταιρείας Derby Oil Company, η οποία αγοράστηκε από την Coastal Corporation το 1988.
Πολιορκία της Τραπεζούντας (1461)
Πολιορκία και παράδοση της Τραπεζούντας
Υποστηρίζεται ότι ο Δαβίδ, όπως και ο λαός της Τραπεζούντας, παρά τον πανικό και την απόγνωση στην οποία βρίσκονταν, ιδίως μετά την εγκατάλειψή τους από τις συμμαχικές δυνάμεις, ήταν αποφασισμένοι να προβάλουν αντίσταση στην τουρκική απειλή. Αυτό εξάλλου φανερώνει και το γεγονός ότι υπέμεναν την πολιορκία επί 32 ημέρες.
Ουίτσιτα (Κάνσας)
Πολιτισμός και εκπαίδευση
Η Ουίτσιτα είναι πολιτιστικό κέντρο της περιοχές και σε αυτή έχει κατασκευαστεί η Ίντραστ Μπανκ Αρένα, καθώς και πολλά νυχτερινά κέντρα διασκέδασης, εστιατόρια, εμπορικά κέντρα, μουσεία και πάρκα. Πολλά πανεπιστήμια εδρεύουν στην Ουίτσιτα, με μεγαλύτερο το Πολιτειακό Πανεπιστήμιο της Ουίτσιτα με 15.000 εγγεγραμένους φοιτητές. Τον Ιούλιο του 2006, το CNN και το περιοδικό Money κατέταξαν την Ουίτσιτα ένατη στη λίστα για τις 10 καλύτερες μεγάλες πόλεις των ΗΠΑ για να ζεις.
Εξωτερικοί σύνδεσμοι
Κατηγορία:Πόλεις του Κάνσας
Πολιορκία της Τραπεζούντας (1461)
Πολιορκία και παράδοση της Τραπεζούντας
Στο μεταξύ όμως είχαν αρχίσει διαπραγματεύσεις με σκοπό την επίτευξη κάποιας συνθήκης. Μεσολαβητής των διαπραγματεύσεων αυτών ήταν ο πρωτοβεστιάριος Έλληνας εξωμότης Γεώργιος Αμιρούτζης, πρώτος εξάδελφος του στρατηγού Μαχμούτ. Θεωρείται ότι ο Αμιρούτζης ήταν αυτός που διεκπεραίωσε τα ζητήματα των διαπραγματεύσεων υπέρ των Τούρκων και στην ουσία ανάγκασε το Δαβίδ να δεχτεί τους ταπεινωτικούς όρους των συνθηκών που επιτεύχθηκαν. Στον υποδαυλιστικό ρόλο του Αμιρούτζη υπέρ των Τούρκων συνηγορεί και το γεγονός ότι μετά τη σύναψη των ευμενών για το Μωάμεθ συμφωνιών, ο Αμιρούτζης εξασφαλίστηκε από το σουλτάνο με ισόβια διατροφή.
Ο Δαβίδ πρότεινε στο Μωάμεθ να επιστρέψουν στις παλιές συνθήκες. Έδειξε μάλιστα προθυμία να του προσφέρει ως σύζυγο την κόρη του Άννα, καθώς και περιοχές της επικράτειάς του. Ο Μωάμεθ, βρισκόμενος σε θέση ισχύος ήδη έξω από τα τείχη της πόλης, επέμεινε στην πλήρη υποταγή.
Στις διαπραγματεύσεις με τον Αμιρούτζη επικαλούνταν την περίπτωση του Δημητρίου της Πελοποννήσου, ο οποίος του είχε παραδώσει την περιοχή του κατά τις υποδείξεις του και γι’ αυτό εξακολουθούσε να ζει ευτυχισμένος και ασφαλής. Απείλησε μάλιστα ότι σε περίπτωση αντίστασης οι Τραπεζούντιοι όχι μόνο θα αιχμαλωτίζονταν, αλλά και θα εκτελούνταν ταπεινωτικά.
Ο Δαβίδ, βλέποντας ότι ήταν ανώφελο να προβάλει οποιαδήποτε αντίσταση, απάντησε ότι ο ίδιος ήταν πρόθυμος να δεχτεί κάθε όρο του Τούρκου σουλτάνου, ζητώντας να μη λεηλατηθεί η χώρα του. Μπροστά στην ορατή και άμεση απειλή του οθωμανικού στρατού δέχτηκε να παραδώσει την πόλη του, κάτι που –βάσει της συμφωνίας– εγγυούνταν τόσο τη σωτηρία του ίδιου και των υπηκόων του όσο και την ασφάλεια της περιουσίας τους. Η παράδοση της πόλης έγινε στις 15 Αυγούστου 1461.
Έπαρχος της πόλης διορίστηκε ο Χιτήρ μπέης. Ωστόσο οι δηώσεις, οι αρπαγές, οι σφαγές και οι κάθε είδους βιαιότητες δεν αποφεύχθηκαν και η πραγματικότητα αυτή δικαίωσε τη στάση του λαού, που επιθυμούσε τη συνέχιση της αντίστασης αντί της άνευ όρων παράδοσης.
Ο Δαβίδ μαζί με την οικογένειά του και τους θησαυρούς του αναχώρησε με πλοίο για την Κωνσταντινούπολη και από εκεί κατέληξε στο Μαύρο Όρος κοντά στις Σέρρες. Τον τελευταίο αυτοκράτορα του Πόντου ακολούθησαν –κατ’ εντολή του Μωάμεθ– και πολλές οικογένειες ευγενών Τραπεζουντίων, όπως οι Δωρανίτες, οι Καβασίτες κ.ά.
Στο νέο τόπο εγκατάστασης τους παραχωρήθηκαν κάποιες περιοχές ως αντάλλαγμα για την παράδοση της Τραπεζούντας.
Το τέλος του κράτους των Μεγάλων Κομνηνών
Κατά τη διάρκεια του χειμώνα του 1461, ο Μωάμεθ ολοκλήρωσε την κατάκτηση των περιοχών γύρω από την Τραπεζούντα. Η Κερασούντα, το Μεσοχάλδιο, καθώς και τα υπόλοιπα ορεινά κάστρα, παραδόθηκαν χωρίς καμία αντίσταση.
Η μητρόπολη και οι γύρω από αυτή σχολές και βιβλιοθήκες έγιναν κατοικίες των Ουλεμάδων και αργότερα έδρα του εκάστοτε διοικητή. Όλες οι εκκλησίες της περιοχής, εντός και εκτός των τειχών, μετατράπηκαν σε τζαμιά, ενώ ο προσωρινός αρχιερέας ορίστηκε να εδρεύει όχι μέσα στην πόλη, αλλά σε προάστιο, στην περιοχή όπου βρισκόταν η μονή του Αγίου Φιλίππου.
Η πτώση της Αυτοκρατορίας της Τραπεζούντας σήμανε την κατάλυση του κράτους των Μεγάλων Κομνηνών και την απόλυτη επικράτηση των Οθωμανών στην περιοχή. Παρά το άδοξο τέλος της, η επί περίπου τρεις αιώνες παρουσία της Αυτοκρατορίας της Τραπεζούντας συνέβαλε στο να διασωθεί το εκεί ελληνικό και χριστιανικό στοιχείο, κάτι που θα μπορούσε από πολύ νωρίς να είχε αλλοιωθεί από τις ισχυρές πιέσεις των γειτονικών λαών, αντίστοιχες με τον εξισλαμισμό των Ελλήνων της Μικράς Ασίας.
Βιβλιογραφία
Κατηγορία:Αυτοκρατορία της Τραπεζούντας Τραπεζούντα 1461 Κατηγορία:Μάχες των Βυζαντινο-Οθωμανικών Πολέμων
Λακέρδα
Η Λακέρδα είναι ένα έδεσμα που τρώγεται ως μεζές στα Βαλκάνια και στη Μέση Ανατολή  και παρασκευάζεται από παστωμένο φιλέτο παλαμίδας ενός έτους που μεταναστεύει μέσω του Βοσπόρου.
Ετυμολογία
Η ονομασία λακέρδα προέρχεται από την βυζαντινή ελληνική λέξη λακέρτα ή «σκουμπρί», το οποίο με τη σειρά του προέρχεται από τη λατινική λέξη «λακέρτα». Η τουρκική λέξη δανείζεται από την ελληνική και η παλαιότερη βεβαιωμένη χρήση της λακέρδας στην τουρκική γλώσσα χρονολογείται από το 1566.
Παρασκευή
Οι μερίδες από το φιλέτο είναι αποστεωμένες, εμποτισμένες με άλμη, όπου στη συνέχεια αλατίζονται και ζυγίζονται για περίπου μια εβδομάδα. Στη συνέχεια είναι έτοιμα προς κατανάλωση ή μπορεί να αποθηκευτούν μέσα σε ελαιόλαδο. Μερικές φορές χρησιμοποιείται ένα μεγάλο σκουμπρί ή ένας μικρός τόνος αντί για φιλέτο.
Σερβίρισμα
Στην Ελλάδα, η λακέρδα συνήθως σερβίρεται ως μεζές, με φέτες κρεμμυδιού. Ο χυμός λεμονιού και το ελαιόλαδο είναι συνηθισμένα αλλά χρησιμοποιούνται ως συνοδευτικά. Στην Τουρκία συνήθως σερβίρεται ως μεζές, με φέτες κόκκινου κρεμμυδιού, ελαιόλαδο και μαύρο πιπέρι. Συνοδεύεται γενικά με ρακί.
Ιστορία
Η λακέρδα μοιάζει πολύ με ένα πολύτιμο αρχαίο ελληνικό πιάτο, το «ωραίων» ή «ώριμα παστά ψάρια». Άλλα αρχαία παρασκευάσματα με αλατισμένα φιλέτα ονομάστηκαν «ομοτάριχος» και «κύβιον».
Βραβεία Independent Spirit του 2007
Η 23η απονομή των Βραβείων Independent Spirit, έλαβε χώρα στις 23 Φεβρουαρίου 2008, τιμώντας τις καλύτερες επιδόσεις του αμερικανικού ανεξάρτητου κινηματογράφου για το έτος 2007. Οι υποψηφιότητες ανακοινώθηκαν το Νοέμβριο του 2007.
Υποψηφιότητες ανά κατηγορία
Ακολουθούν αναλυτικά όλες οι υποψηφιότητες ανά κατηγορία. Οι νικητές σημειώνονται με έντονη συμβολοσειρά.
Εξωτερικοί σύνδεσμοι
2007 Independent Spirit
Άγιος Ιωάννης Αιγίου
Ο Άγιος Ιωάννης είναι μικρός οικισμός του Νομού Αχαΐας, αποτελεί τμήμα της Τοπικής Κοινότητας Μαυρικίου, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας.
Το χωριό είναι κτισμένο σε υψόμετρο 165 μέτρων περίπου. Στην περιφέρειά του βρίσκεται κοιμητηριακός ναός αφιερωμένος στον Άγιο Ιωάννη.
Ιστορικά στοιχεία
Αναφέρεται ως οικισμός τον 19ο αιώνα με την ονομασία «Άγιος Ιωάννης Καλογρεών», ο οποίος ωστόσο υπήρξε βραχύβιος· Αναγνωρίστηκε στις 20/04/1835 και υπήχθη στον τότε Δήμο Μεγανήτιδος ενώ στις 01/07/1841 υπήχθη στον τότε Δήμο Αιγίου μέχρι την 25/07/1879, όταν, με το ΦΕΚ 50Α, καταργήθηκε από οικισμός. Παρότι καταργήθηκε από οικισμός συνέχισε να υπάρχει. Αναγνωρίστηκε εκ νέου ως οικισμός με την ονομασία «Άγιος Ιωάννης» στις 16/05/1928 και υπήχθη στην τότε Κοινότητα Μαυρικίου. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Αιγίου ως τμήμα του πρώην Δημοτικού διαμερίσματος Μαυρικίου.
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Αιγίου Κατηγορία:Δήμος Αιγιαλείας
Ε.Σ.ΚΑ. Βορειοδυτικής Ελλάδας 2018-2019 (Γυναίκες)
Για την περίοδο 2018–19,η Ένωση Σωματείων Καλαθοσφαίρισης ΒΔ Ελλάδος είναι η διοργανώτρια αρχή, υπεύθυνη για τη διεξαγωγή του πρωταθλήματος και πρωταθλημάτων υποδομών,στην ΒΔ Ελλάδα.
Η πρωταθλήτρια ομάδα συμμετέχει στο ειδικό πρωτάθλημα για την άνοδο στην Α2 γυναικών.
Γυναικών
Δεν συμμετέχει σε σχέση με πέρυσι η Νικόπολη και ο ΠΑΣ Γιάννινα που ανέβηκε στην Α2 γυναικών.Αντίθετα σε σχέση με πέρυσι συμμετέχουν η ΑΕ Δόξα Πύρρου και η Κ-20 του ΠΑΣ Γιάννινα.Ο τελευταίος δεν έχει δικαίωμα ανόδου ή συμμετοχής στο ειδικό πρωτάθλημα για την άνοδο. ΒΜΑ:Βαθμοί στους μεταξύ τους αγώνες
ΔΜΑ:Διαφορά στους μεταξύ τους αγώνες
ΔΟΑ:Διαφορά σε όλους τους αγώνες
Υποδομές
Διεξάγονται πρωταθλήματα νεανίδων,κορασίδων και μίνι.Στις νεανίδες πρωταθλητής αναδείχθηκε ο ΠΑΣ Γιάννινα.Στις κορασίδες πρωταθλητής αναδείχθηκε ο ΦΙ.ΜΠΑ. Πήγασος Αγρινίου ενώ στα μίνι η Νίκη Λευκάδας.
Ομάδες σε εθνικές κατηγορίες
Στην Α1 γυναικών συμμετέχει η Νίκη Λευκάδας ενώ στην Α2 γυναικών συμμετέχει ο ΠΑΣ Γιάννινα.
Εξωτερικοί σύνδεσμοι
Κατηγορία:Περίοδοι Ε.Σ.ΚΑ.ΒΔ.Ε. Κατηγορία:Καλαθοσφαίριση το 2018 Κατηγορία:Καλαθοσφαίριση το 2019
Πολ Τσόνγκας
Ο Πολ Ευθύμιος Τσόνγκας (αγγλικά: Paul Efthemios Tsongas, 14 Φεβρουαρίου 1941 - 18 Ιανουαρίου 1997) ήταν Αμερικανός πολιτικός ελληνικής καταγωγής. Διετέλεσε Γερουσιαστής των ΗΠΑ και Αντιπρόσωπος της πολιτείας της Μασσαχουσέτη ς και υποψήφιος για το χρίσμα του Προέδρου των ΗΠΑ για το Δημοκρατικό κόμμα το 1992.
Η οικογένειά του
Γεννήθηκε στις 14 Φεβρουαρίου 1941 στο Λόουελ της Μασαχουσέτης. Ο Τσόνγκας και η δίδυμη αδελφή του Θάλεια (Σλέσινγκερ) γεννήθηκαν από σκληρά εργαζόμενους γονείς. Ο πατέρας του ήταν Έλληνας και η μητέρα του Αμερικανίδα. Πριν εγκατασταθούν στο Λόουελ φοίτησε στο Ντάρτμουθ και στη Νομική Σχολή του Γέιλ.
Υπηρέτησε ως εθελοντής στην ειρηνευτική δύναμη στην Αιθιοπία τα έτη 1962 ως 1964 και ως Διοικητής της ειρηνευτικής δύναμης στις Δυτικές Ινδίες το 1967 - 1968.
Πολιτική καριέρα
Ο Τσόνγκας πολιτεύτηκε πάντα με το Δημοκρατικό κόμμα των ΗΠΑ. Μπήκε στην πολιτική το 1969, όταν εκλέχτηκε δημοτικός σύμβουλος στο Δήμο του Λόουελ, θέση στην οποία επανεκλέχτηκε. Στη συνέχεια εκλέχτηκε εκπρόσωπος στην κομητεία του Μίντλσεξ (Middlesex County) της Μασαχουσέτης. Το 1974 εκλέχτηκε βουλευτής των ΗΠΑ νικώντας το ρεπουμπλικάνο υποψήφιο Πολ Κρόνιν. Υπηρέτησε δυο περιόδους στη Βουλή και το 1978 εκλέχτηκε στη Γερουσία νικώντας τον Έντουαρντ Μπρουκ.
Το 1983 ανακάλυψε ότι έπασχε από τη σοβαρή ασθένεια non-Hodgkins lymphoma -ένα είδος καρκίνου- και αποφάσισε να παραιτηθεί από τη Γερουσία. Τη θέση του πήρε ο Τζον Κέρι, από το Δημοκρατικό κόμμα, που ήταν υποψήφιος για την προεδρία το 2004.
Αφού καταπολέμησε την ασθένειά του, επέστρεψε στην πολιτική και το 1992 έβαλε υποψηφιότητα για Πρόεδρος των ΗΠΑ εκ μέρους του Δημοκρατικού κόμματος, χωρίς να καταφέρει να κερδίσει την υποψηφιότητα.
Λίγα χρόνια αργότερα ο καρκίνος επέστρεψε και τελικά πέθανε στο Λόουελ από πνευμονία και ηπατίτιδα στις 18 Ιανουαρίου 1997, σε ηλικία μόλις 55 ετών.
Επίσης, στις 16 Οκτωβρίου 2007 η χήρα του, Νίκη Τσόνγκας, κέρδισε στις εκλογές μια θέση στο κογκρέσο της πολιτείας της Μασαχουσέτης, που κάποτε είχε ο Πολ Τσόνγκας.
Κατηγορία:Ελληνοαμερικανοί Κατηγορία:Έλληνες ομογενείς πολιτικοί Κατηγορία:Πολιτικοί των ΗΠΑ Κατηγορία:Γερουσιαστές των ΗΠΑ
Flag of Hate
Η ηχογράφηση του ΕΡ πραγματοποιήθηκε στο "Phoenix Studio" του Μπόχουμ το 1986.
Οι κριτικές για το ΕΡ υπήρξαν ανάμεικτες, με το "Allmusic" να το βαθμολογεί με δύο αστέρια με άριστα τα πέντε, αλλά το "Sputnik Music" να του δίνει μέσο όρο βαθμολογιών 3,9 / 5 και το "Metal Archives" 85%.
Τα μέλη των Kreator
Οι μουσικοί οι οποίοι ηχογράφησαν το "Flag of Hate" ήταν οι εξής:
Πηγές
Κατηγορία:Δισκογραφία των Kreator Κατηγορία:Άλμπουμ του 1986
Μηκιστεύς
Στην ελληνική μυθολογία, ο Μηκιστεύς ήταν γιος του Ταλαού και της Λυσιμάχης. Ήταν ο πατέρας του Ευρύαλου από την Αστυόχη.
Μυθολογία
Ο Μετέστερος συμμετείχε στην επίθεση κατά της πόλης της Θήβας με τους Επτά επί Θήβας μαζί με τον αδελφό του Άδραστο. Στην τραγωδία του Αισχύλου Επτά επί Θήβας, ο Μηκιστεύς δεν είναι από τους επτά που επιτίθενται στις επτά πύλες της Θήβας. Η Βιβλιοθήκη Απολλοδώρου, ωστόσο δίνει μια εκδοχή του μύθου με τον οποίο αντικαθιστά τον Τυδέας ως έναν από τους επτά. Ο Ηρόδοτος γράφει επίσης ότι ήταν ένας από τους επιτιθέμενους, παρόλο που δεν ξεκαθαρίζει αν ήταν ένας από τους επτά πρωταθλητές ή απλά ένας άλλος ηγέτης. . Στην Ιλιάδα, ο Μηκιστεύς παρευρίσκεται στα κηδεία του Οιδίποδα στη Θήβα και κερδίζει όλους τους αγώνες πυγμαχίας.
Παραπομπές
Κατηγορία:Επτά επί Θήβας Κατηγορία:Pages with unreviewed translations
Οικονομικό βαρόμετρο
Τα λεγόμενα οικονομικά βαρόμετρα είναι ειδικοί στατιστικοί δείκτες που παρέχουν μια γενική οικονομική εικόνα περιοχής, κράτους, εμπορικού είδους, ή είδους συναλλαγών σε τρέχουσα πάντα περίοδο με στοιχεία πιθανής μελλοντικής διαμόρφωσης.
Οι δείκτες των οικονομικών βαρομέτρων αφορούν διάφορα οικονομικά μεγέθη που συσχετίζονται σ΄ ένα γενικό δείκτη μιας οικονομικής δραστηριότητας. Η όποια διαπίστωση γίνει εξ αυτών επιτρέπει στη συνέχεια μιά "πρόγνωση" μελλοντικού επιπέδου δραστηριότητας όπως ακριβώς οι δείκτες των βαρομέτρων εκ των οποίων προήλθε συνεκδοχικά και η ονομασία τους.
Αρχαιότερο οικονομικό βαρόμετρο με τη παραπάνω έννοια ήταν το "βαρόμετρο Χάρβαντ" του 1917 στις ΗΠΑ που βασίζονταν σε απλούς δείκτες με στοιχεία που δίδονταν ελεύθερα. Η αποτυχία όμως που σημείωσε στη πρόβλεψη της οικονομικής κρίσης που επήλθε με το μεγάλο κραχ (1929-1932) υπήρξε παταγώδης με συνέπεια να εξοβελιστεί ως όργανο και μέθοδος.
Αργότερα το Εθνικό Γραφείο Οικονομικής Έρευνας (National Bureau of Economic Research) των ΗΠΑ, προσπάθησε να τελειοποιήσει τη μέθοδο αυτή με αυστηρότερους και ασφαλέστερους δείκτες πρόγνωσης οικονομικών διακυμάνσεων. Στη προσπάθεια αυτή του αμερικανικού φορέα μεγάλη υπήρξε η βοήθεια που παρείχαν οι καθηγητές Μίτσελ, (W. C. Mitchell), και Μπερνς (Arthur F. Burns), με τις σπουδαίες και πρωτοποριακές, στον τομέα αυτό, μελέτες τους. Στη συνέχεια των τελευταίων αναπτύχθηκαν και άλλοι δείκτες από ευρωπαίους οικονομολόγους έτσι ώστε σήμερα η τεχνική των οικονομικών βαρομέτρων να έχει επεκταθεί σε πάρα πολλούς τομείς μέχρι και στην έρευνα αγοράς, ιδιαίτερα στις βιομηχανικά ανεπτυγμένες χώρες.
Μάικλ Ντ. Χίγκινς
Ο Μάικλ Ντάνιελ Χίγκινς (Mícheál D. Ó hUiginn, Λίμερικ, γενν. 18 Απριλίου 1941) είναι ο ένατος και ο σημερινός Πρόεδρος της Ιρλανδίας, αφού ανέλαβε τα καθήκοντά του στις 11 Νοεμβρίου του 2011 μετά τη νίκη του στις Ιρλανδικές προεδρικές εκλογές 2011. Ο Χίγκινς είναι Ιρλανδός πολιτικός, ποιητής, κοινωνιολόγος, συγγραφέας και εκφωνητής. Ήταν ο πρόεδρος του Εργατικού Κόμματος μέχρι την παραίτησή του μετά τις προεδρικές εκλογές. Ήταν στο παρελθόν βουλευτής (Teachta Dála ή TD) για την εκλογική περιφέρεια της Δυτικής Γκάλγουεϊ και υπηρέτησε ως υπουργός Τεχνών, Πολιτισμού και Γαελικών από το 1993 έως το 1997. Το 2014 πραγματοποίησε την πρώτη επίσημη επίσκεψη Ιρλανδού Προέδρου στο Ηνωμένο Βασίλειο. Το 2018 επανεξελέγη για μία ακόμη προεδρική θητεία, η οποία άρχισε στις 11 Νοεμβρίου 2018.
Πρώτα χρόνια και σπουδές
Ο Χίγκινς γεννήθηκε στο Λίμερικ. Όταν η υγεία του πατέρα του χειροτέρεψε, με το αλκοόλ ένας επιβαρυντικός παράγοντας, η μητέρα του τον έστειλε, στη ηλικία των πέντε και τον τεσσάρων ετών αδελφό του για να ζήσει στο αγρόκτημά του ανύπανδρου θείου και της θείας του κοντά στο Newmarket-on-Fergus, στην Κομητεία Κλέιρ. Οι μεγαλύτερες δίδυμες αδελφές του, παρέμειναν στο Λίμερικ. Φοίτησε στην Εθνική Σχολή Ballycar, στην Κομητεία Κλέιρ, στο Κολλέγιο St Flannan, της Ennis, στο Εθνικό Πανεπιστήμιο της Ιρλανδίας στο Γκάλγουεϊ, στο Πανεπιστήμιο της Ιντιάνα και στο Πανεπιστήμιο του Μάντσεστερ.
Ο Χίγκινς κατέχει μεταπτυχιακό δίπλωμα ειδίκευσης στην κοινωνιολογία. Στην ακαδημαϊκή του καριέρα, ήταν νομικός ομιλητής στο Τμήμα Πολιτικής Επιστήμης και Κοινωνιολογίας στο Εθνικό Πανεπιστήμιο της Ιρλανδίας στο Γκάλγουεϊ και ήταν επισκέπτης καθηγητής στο Πανεπιστήμιο του Νότιου Ιλλινόις. Παραιτήθηκε από τις ακαδημαϊκές θέσεις του για να επικεντρωθεί πλήρως στην πολιτική του σταδιοδρομία. Μιλάει άριστα δύο επίσημες γλώσσες, Ιρλανδικά και Αγγλικά.
Προσωπική ζωή
Η σύζυγός του, Sabina Coyne, είναι ηθοποιός και ντόπια Cloonrane, μια μικρή περιοχή (townland) στην Κομητεία Κλέιρ κοντά στο Ballindine της Κομητείας Μάιο. Μεγάλωσε σε ένα αγρόκτημα εκεί σε μια οικογένεια με πέντε κορίτσια και δύο αγόρια. Ανέπτυξε ένα ενδιαφέρον για το θέατρο και εκπαιδεύτηκε χρησιμοποιώντας το σύστημα Στανισλάβσκι. Ο Χίγκινς γνώρησε την Coyne το 1969 σε ένα πάρτι στο σπίτι της οικογένειας της δημοσιογράφου Mary Kenny. Έκανε πρόταση γάμου τα Χριστούγεννα του 1973 και παντρεύτηκαν το επόμενο έτος. Έχουν τέσσερα παιδιά: την Alice Mary, τα δίδυμα John and Michael Jnr και τον Daniel.
Επανεκλογή
Στις 10 Ιουλίου 2018 ο Χίγκινς ανακοίνωσε ότι θα διεκδικούσε για δεύτερη φορά το προεδρικό αξίωμα. Κέρδισε τις προεδρικές εκλογές του 2018 λαμβάνοντας ποσοστό 56% των ψήφων έναντι 23% για τον σημαντικότερο αντίπαλό του, τον επιχειρηματία Πίτερ Κέιζι.
Εξωτερικοί σύνδεσμοι
Κατηγορία:Πρόεδροι της Ιρλανδίας Κατηγορία:Ηγέτες εν ενεργεία
Εθνική Αργεντινής (ποδόσφαιρο ανδρών)
thumb|Η ομάδα της Αργεντινής το 1964. thumb|Ο Ντανιέλ Πασαρέλα ήταν ο πρώτος μεγάλος αρχηγός της Εθνικής Αργεντινής που κατέκτησε το Παγκόσμιο Κύπελλο (1978 στην Αργεντινή) Η εθνική ομάδα ποδοσφαίρου της Αργεντινής εκπροσωπεί την Αργεντινή στις διεθνείς ποδοσφαιρικές διοργανώσεις. Αποτελεί την μόνη εθνική ομάδα που έχει κατακτήσει κάθε είδους επίσημη διοργάνωση της FIFA σε εθνικό επίπεδο.
Τον έλεγχο της ομάδας έχει η Ομοσπονδία Ποδοσφαίρου Αργεντινής (AFA) που ιδρύθηκε στις 21 Φεβρουαρίου του 1893 και είναι μέλος καθώς και συνιδρύτρια της Ποδοσφαιρικής Συνομοσπονδίας Νοτίου Αμερικής (CONMEBOL) το 1916.
Ιστορία
Η αλμπισελέστε έδωσε τον πρώτο της αγώνα σε φιλική αναμέτρηση ενεντίον της Ουρουγουάης στις 16 Μαΐου του 1901(νίκη με 3-2). Έχει 14 συμμετοχές σε Παγκόσμια Κύπελλα έχοντας λάβει μέρος σε 4 τελικούς το 1930, το 1978, το 1986 και το 1990 από τους οποίους νίκησε και στέφτηκε Παγκόσμια Πρωταθλήτρια 2 φορές (το 1978 στα γήπεδα της Αργεντινής και το 1986 στο Μεξικό).
Τον Μάρτιο του 2007 έφτασε για πρώτη φορά την 1η θέση στην βαθμολογία της FIFA (την οποία κρατάει μέχρι σήμερα).
Τίτλοι-διακρίσεις στα Παγκόσμια Κύπελλα
Η Εθνική Αργεντινής έχει κατακτήσει 3 τρόπαια σε Παγκόσμια Κύπελλα:
Έχει συμμετάσχει σε 3 τελικούς κατακτώντας τη δεύτερη θέση:
Κατακτήσεις Κόπα Αμέρικα
Η Εθνική Αργεντινής είναι πρώτη σε κατακτήσεις Κόπα Αμέρικα (15) σε ισοψηφία με την εθνική ομάδα της Ουρουγουάης :
Κύπελλο Συνομοσποδιών
Η Εθνική Αργεντινής έχει κατακτήσει μία φορά το Κύπελλο Συνομοσπονδιών, το 1992 στη Σαουδική Αραβία. Βρέθηκε στον τελικό άλλες δύο φορές, το 1995 στη Σαουδική Αραβία και το 2005 στη Γερμανία, κατακτώντας τη δεύτερη θέση.
Κύπελλο Αρτέμιο Φράνκι
Η Εθνική Αργεντινής έχει κατακτήσει δύο φορές το Κύπελλο Αρτέμιο Φράνκι, γνωστό και ως Finalissima μετά το νέο λανσάρισμα της διοργάνωσης από τις FIFA-CONMEBOL. Έκανε την αρχή τον Φεβρουάριο του 1993 νικώντας με 5-4 στα πέναλτι την πρωταθλήτρια Ευρώπης, Δανία μετά το 1-1 της κανονικής διάρκειας στο «Εστάντιο Χοσέ Μαρία Μινέγια» και επανέλαβε την επιτυχία της τον Ιούνιο του 2022, επικρατώντας με 3-0 της πρωταθλήτριας Ευρώπης, Ιταλίας στο «Γουέμπλεϊ».
Παγκόσμια Πρωταθλήματα Νέων
Η Εθνική Νέων της Αργεντινής έχει κατακτήσει 6 Παγκόσμια Κύπελλα Νέων (Κ-20):
Παίκτες
μικρογραφία |312x312εσ|Ο Λιονέλ Μέσι είναι τόσο ο πρώτος σκόρερ όσο και ο πρώτος σε συμμετοχές στην ιστορία της Εθνικής ομάδας της Αργεντινής.